open-index/open-wikipedia-markdown huggingface dataset:
Kirjallisuusvuosi 1770

**Kirjallisuusvuosi 1770** käsittelee vuoden 1770 tärkeitä kirjallisuuden tapahtumia, uutisia ja julkistuksia.

## Tapahtumia

* Isänmaallis-kirjallinen ja musiikillinen Aurora-seura aloitti toimintansa Turussa.
* Unkarilainen kielentutkija János Sajnovics todisti tutkimuksessaan *Demonstratio: Idioma Ungarorum et Lapponum idem esse* unkarin, suomen ja saamen sukulaiskieliksi.
* Tanskassa tuli voimaan rajoittamaton lehdistönvapaus.
* Musiikinhistorioitsija Charles Burney lähti Eurooppaan tarkkaan dokumentoiduille matkoilleen, joiden tarkoituksena oli kerätä aineistoa kirjaan *General History of Music*.

## Julkaisuja
* Carlo Goldoni &ndash; *Le pescatrici* (libretto)
* André Ernest Modeste Grétry &ndash; *Silvain* (ooppera)
* André Ernest Modeste Grétry &ndash; *Les deux avares* (ooppera)
* Paul Thiry d’Holbach &ndash; *Système de la Nature*
* Immanuel Kant &ndash; *De Mundi Sensibilis Atque Intelligibilis Forma et Principiis* (professorinväitöskirja)
* Guillaume Thomas Raynal &ndash; *Histoire philosophique et politique des établissements et du commerce des Européens dans les deux Indes* (orjuuden vastainen pamfletti)
* Jean-Jacques Rousseau &ndash; *Les confessions* (elämäkerta, suom. Tunnustuksia, 1938)
* János Sajnovics &ndash; *Demonstratio: Idioma Ungarorum et Lapponum idem esse*
* Joseph von Sonnenfels &ndash; *Freymüthige Erinnerung an die deutsche Schaubühne, über die Vorstellung des Brutus*

## Lähteet
Masi (täsmennyssivu)

**Masi** voi tarkoittaa ainakin seuraavia asioita:
* Masi, miehen etunimi
* Masi, Suomen puolustusvoimien käyttämä maastokuorma-auto
* *[[Masi]]* (), yhdysvaltalainen sarjakuva
**Masi*, Norjan Koutokeinossa sijaitsevan Maasin kylän norjankielinen nimi
* MASI Jeans, suomalainen vaatetuskonserni
* K-Supermarket Masi, ruokakauppa Helsingin Mellunmäessä
* Masi Campofiorin, italialainen punaviini
* 21795 Masi, päävyöhykkeen asteroidi
* Masi, sukunimenä:
** Jean-Pierre Kwambamba Masi (s. 1960), kinshasankongolainen katolinen piispa
** Michael Masi (s. 1978), australialainen kansainvälisen autoliiton (FIA:n) kilpailujohtaja.
Pecunia non olet

**Pecunia non olet** ("raha ei haise") on latinankielinen sanonta, joka lienee peräisin keskiajalta.  Sitä käytetään, kun halutaan korostaa, että rahan alkuperällä tai ansaitsemiskeinolla ei ole väliä.

Lauseen taustalla on tarina ahneeksi moititusta Rooman keisarista Vespasianuksesta (69–79 jaa.). Roomalainen historioitsija Suetonius kertoo, että Vespanianuksen poika Titus moitti häntä siitä, että keisari oli keksinyt verottaa pisoaareja. Vespanianus piteli tällöin "ensimmäistä tästä verosta saamaansa rahakolikkoa" hänen nenänsä edessä ja kysyi, haisiko se. Kun Titus vastasi "ei", keisari totesi, että virtsasta se oli silti saatu.

Rooman valtakunnan kaupungeissa oli julkisia käymälöitä, joiden käytöstä vuokraajat perivät maksua. Vaikka usein väärin luullaan, Vespasianuksen vero ei koskenut näitä maksuja. Sen sijaan keisari alkoi verottaa villanvanuttajien ammattikuntaa. Nämä tarvitsivat virtsaa liuottimeksi, jonka avulla villasta saatiin poistettua rasva. He keräsivät tarvitsemansa virtsan sijoittamalla työhuoneensa ulkopuolelle saviruukkuja hädänalaisille. Ruukkujen käyttö oli kaikille ilmaista. Vespasianuksen toimesta villanvanuttajat joutuivat maksamaan ruukuistaan veroa keisarille.

Keisari Vespasianus liittyy myös toisella tavalla käymälöihin. Antiikin Kreikassa julkinen käymälä tunnettiin usein nimellä vespasianai. Ranskankielessä julkisen käymälän vanhentunut nimi on *vespasienne*. Italiankielessä  *vespasiano* on edelleen yleinen sana, joka tarkoittaa julkista pisoaaria erillisenä rakennuksena.

## Katso myös

* Vespasianai

## Lähteet

* 
* 
* 

### Viitteet
Kevin Smith (meloja)

**Kevin Smith** (s. 22. maaliskuuta 1961 Stockton-on-Tees, Englanti) on brittiläinen ratameloja.

Smith edusti Isoa-Britanniaa Los Angelesin kesäolympialaisissa 1984 ja Soulin kesäolympialaisissa 1988. Los Angelesissa 1984 Iso-Britannia sijoittui viidenneksi 1&nbsp;000 metrin kajakkinelosessa. Joukkueeseen kuuluivat Smithin lisäksi Grayson Bourne, Andrew Sheriff ja Jeremy West. Soulissa 1988 Smith karsiutui yhdessä Andrew Sheriffin kanssa 1&nbsp;000 metrin kajakkikaksikossa välierissä.

Smith on pituudeltaan 185-senttimetrinen ja painaa 85 kilogrammaa.

## Lähteet
Botswanan yliopisto

**Botswanan yliopisto** (, kutsumanimi *Basco*, lyhennys **UB**) on vuonna 1982 itsenäistynyt, Botswanassa toimiva julkinen yliopisto. 

## Historia
Yliopiston itsenäistä asemaa edelsi siirtomaa-aikana vuonna 1946 perustettu katolinen ammattiin valmistava yliopisto, ja sitä vuodesta 1966 seurannut **Botswanan, Lesothon ja Eswatinin yliopisto** (, UBBS; 'Basutomaan, Betšuanamaan ja Swazimaan yliopisto'), jonka päätoimipaikka oli vuosina 1964-1975 Lesothossa.  Botswanan, Lesothon ja Eswatinin itsenäistymisen jälkeen käynnistetiin valmistelut itsenäisten yliopistokampusten perustamisesta Botswana Gaboroneen ja Eswatinin Kwaluseniin. Tähtäimenä oli aluksi alemman korkeakouluopetuksen käynnistäminen. Lesothon irtaannuttua UBBS:stä perustamalla 1975 oman kansallisen yliopistonsa, syntyi joksikin aikaa **Botswanan ja Swazimaan yliopisto**, jonka osina olivat vuonna 1976 Botswanaan ja Eswatiniin perustetut erilliset korkeakoulut (university college). Ajatuksena oli, että näistä kasvaisi seuraavan vuosikymmenen aikana täysivaltaiset yliopistot. Kansakuntien kehityksen ja opiskelijamäärän kasvun myötä Botswanan yliopisto ja Swazimaan yliopisto (nyk. Eswatinin yliopisto) aloittivat suunnitellusti kesäkuussa 1982.

## Tiedekunnat, opiskelijat ja kampukset
Lukuvuonna 2018–2019 yliopistossa oli yhdeksän tiedekuntaa, ja 13&nbsp;686 opiskelijaa. Heistä 83 prosenttia tähtäsi opinnoissaan alempaan korkeakoulututkintoon, 5 prosenttia alempaan diplomiin, prosentti ylempään diplomiin, 10 prosenttia maisteritutkintoon ja prosentti tohtoritutkintoon.

Maansa tasokkaimmaksi luonnehditulla yliopistolla on kolme kampusta, joista yksi sijaitsee Maunissa, toinen Francistownissa ja kolmas pääkaupunki Gaboronessa. 

Monet opiskelijat asuvat kampuksella asuinhuoneissa. Kampuksen palveluihin kuuluu olympiakokoinen uima-allas, viihdeareena ja eri urheilukentät (koripallo, tennis, käsipallo, verkkopallo ja lentopallo). Yliopisto on National Stadiumin vieressä, joka on yliopiston käytössä. Stadionin ulkopuolella sijaitsevat harjoituskentät ovat yliopiston sisäliikuntapaikkoja. Lisäksi yliopisto tarjoaa ilmaisen lääkäriaseman ja neuvontapalvelut.

## Yliopistovertailuja
Webometrics-yliopistoranking (heinäkuu 2024) luokitteli Botswanan yliopiston maansa korkeatasoisismmaksi yliopistoksi, ja maailmanlaajuisesti sijalle 2&nbsp;591. Valikoivampi brittiläinen THE-yliopistoluokittelu (2025) sijoitti Botswanan yliopiston maailmanlaajuisti sijaluokkaan 1201–1500 yhdessä Botswanan kansainvälisen tiede- ja teknologiayliopiston kanssa, kun listalle hyväksyttyjä yliopistoja oli yhteensä 2&nbsp;092 kappaletta. Saharan etelänpuoleisten yliopistojen listalla sijoitus oli 21. (2023) ja koko Afrikan listalla Uylisi jaettuun sijaluokkaan 46 (2024). 

## Lähteet

## Aiheesta muualla

* University of Botswana  (4icu.org)
Hancockin piirikunta (Länsi-Virginia)

**Hancockin piirikunta** on piirikunta Yhdysvaltojen Länsi-Virginian osavaltiossa. Piirikunnassa asui 28&nbsp;810 asukasta vuonna 2019, mutta vielä vuonna 2010 siellä asui 30&nbsp;688 asukasta, joten näiden vuosien välillä väkiluku laski noin kuudella prosentilla. Piirikunnan hallintokeskus on New Cumberlandin kaupunki. Piirikunta perustettiin vuonna 1848.

## Lähteet
Masi (nimi)

**Masi** on miehen etunimi. Suomessa se on alun perin ollut Martti- ja Matti-nimien kutsumamuoto, mutta nykyään sitä käytetään myös itsenäisenä, virallisena etunimenä. Digi- ja väestötietoviraston mukaan Suomessa on vuoteen 2025 mennessä tilastoitu noin 330 Masi-nimistä miestä tai poikaa. Heistä suurin osa on syntynyt 2000- tai 2010-luvulla.

Masilla ei ole virallista nimipäivää almanakassa, mutta Helsingin yliopiston almanakkatoimiston julkaisemissa koirien ja kissojen nimipäiväkalentereissa Masin nimipäivä on 24.&nbsp;helmikuuta.

## Nimen merkitys
Suomen kielessä *masi*-sanalla on armeijaan liittyvä merkitys. Ilmaus ”vanha masi” tarkoittaa sotilasslangissa varusmiestä, joka on suorittanut palveluksensa melkein loppuun.

## Tunnettuja Maseja
* Masi Eskolin, *Vihtori Rämä*, *Jalmari Nummiluikki* (s. 1974), suomalainen teatteriohjaaja ja esitystaiteilija
* Masi Härkönen (s. 2006), suomalainen jääkiekkomaalivahti
* Martti ”Masi” Luoma (s. 1956), suomalainen muusikko
* Masi Marjamäki (s. 1985), suomalainen jääkiekkoilija
* Masayori ”Masi” Oka (s. 1974), japanilais-yhdysvaltalainen näyttelijä
* Masi Saurén (s. 1987), suomalainen tanssija

## Kuvitteellisia Maseja
*Masi, samannimisen sarjakuvan päähenkilö

## Lähteet

## Aiheesta muualla
* Etunimien taivutus: Masi (Kotimaisten kielten keskuksen verkkojulkaisu)
Nancy Charlton

**Nancy Margaret Charlton** (s. 8. lokakuuta 1962 Victoria, Kanada) on kanadalainen maahockeypelaaja. Charlton kilpaili vuoden 1984 ja vuoden 1988 kesäolympialaisissa. Charlton sijoittui vuoden 1984 olympialaisissa Kanadan joukkueen mukana viidenneksi ja 1988 olympialaisissa kuudenneksi.

## Lähteet
Zielona Góra (kunta)

**Zielona Góra** oli maalaiskunta Puolassa. Se kuului 1. tammikuuta 2015 saakka Zielona Góran piirikuntaan, milloin se sulautettiin Zielona Góran kaupunkiin. Kunnan väkiluku oli vuoden 2014 lopussa 19&nbsp;592.

Zielona Góran kunnan kylät olivat Barcikowice, Drzonków, Jany, Jarogniewice, Jeleniów, Kiełpin, Krępa, Łężyca, Ługowo, Nowy Kisielin, Ochla, Przylep, Racula, Stary Kisielin, Stożne, Sucha, Zatonie sekä Zawada.

## Lähteet
Kenia kesäparalympialaisissa 1972

**Kenia** osallistui neljän osallistujan voimin Heidelbergissä 1972 järjestettyihin kesäparalympialaisiin.  Tämä oli ensimmäinen kerta, kun Kenia lähetti urheilijoita paralympialaisiin.  

## Osallistujat
Zulfikarali Salehmohamed Dhanji oli mukana jousiammunnassa, yleisurheilussa ja snookerissa sijoittuen parhaiten snookerissa neljänneksi. Maurice Kamia osallistui yleisurheiluun niin kuin Kamau. John Britton oli ainoa uimari.

## Mitalit
John Britton voitti kultaa 25 metrin vapaauinnissa luokassa 2 ajalla 21,00&nbsp;s.

## Lähteet
D-3 Krasnogvardejets

**D-3 Krasnogvardejets** () oli Neuvostoliiton laivaston vuoden 1926 laivasto-ohjelmaan kuulunut Dekabrist-luokan sukellusvene.

## Valmistus

Sukellusvene tilattiin vuoden 1926 laivasto-ohjelmassa Leningradista Itämeren telakalta, missä köli laskettiin 5. maaliskuuta 1927 telakkanumerolla 179. Vene laskettiin vesille 12. heinäkuuta 1929 ja otettiin palvelukseen 1. lokakuuta 1931.

## Palvelus
Alus siirrettiin Kronstadtista Neva-jokea pitkin läpi Leningradin ja edelleen Vienanmerelle johtavaan kanavajärjestelmään ja saapui syyskuussa 1933 Murmanskiin, missä se liitettiin Pohjoiseen laivastoon. Alus muodosti kahden aiemmin Pohjoiseen laivastoon siirretyn sisaraluksensa ja emäalus *Umban* kanssa sukellusveneviirikön.

Alus katosi kesäkuussa 1942 Norjan rannikolla ollessaan partiomatkalla.

## Lähteet
*
*	
* 

### Viitteet
Amudarjanlapiosampi

**Amudarjanlapiosampi** (*Pseudoscaphirhynchus kaufmanni*) on äärimmäisen uhanalainen sampilaji. 

Kalan maksimipituus on 75&nbsp;cm, ja sukukypsyyden se saavuttaa noin 45&nbsp;cm:n pituisena. 

Amudarjanlapiosampi on Keski-Aasiassa virtaavan Amudarjan keskiosien endeeminen laji. Joki oli aiemmin yhteydessä Araljärveen, mutta vedenotto (pääasiassa peltojen kastelua varten) ja padot ovat katkaisseet vesiyhteyden. Jokeen huuhtoutuu myös saasteita: lannoitteita, maatalouden käyttämiä hyönteismyrkkyjä ja yhdyskuntajätettä, jotka ovat vaikuttaneet lajin uhanalaisuuteen.

## Lähteet
João de Barros

**João de Barros** (noin 1496 Viseu, Portugali – 1570 Pombal, Portugali) oli portugalinen kirjailija.

Barros sai kasvatuksensa ja koulutuksen Portugalin hovissa. Hän kirjoitti Portugalin maailmalla omistamia alueita käsittelevän moniosaisen teoksen, josta on säilynyt vain Aasiaa käsittelevä osa (1552–1563), joka tunnetaan nimellä *Décadas* sen mukaan, että se jakautuu kymmeneen kirjaan. Teos keskittyy erityisesti Portugalin tekojen kehumiseen. Hän on kirjoittanut myös portugalin kieliopin *Gramática da Lingua Portueguesa* (1540).

## Lähteet

## Aiheesta muualla
Jekaterina Bikert

**Jekaterina Eduardovna Bikert** (, s. 13. toukokuuta 1980 Katškanar, Venäjä) on venäläinen yleisurheilija. Bikert kilpaili vuosien 2004 ja 2008 kesäolympialaisissa, kummassakin 400 metrin aitajuoksussa. Bikert sijoittui kuudenneksi molemmissa olympialaisissa.

Bikert sijoittui Euroopan cupissa toiseksi 2004 ja 2005. Hän voitti 400 metrin aitajuoksun Venäjän-mestaruuden 2008. Ennätyksensä 53,72 hän juoksi Tulassa 30. heinäkuuta 2004.

## Lähteet
Heini Weber

**Heinrich "Heini" Weber** (2. marraskuuta 1923 Neumarkt in der Oberpfalz, Saksa – 27. huhtikuuta 2010) oli saksalainen painija.

Weber kilpaili vuoden 1952 kesäolympialaisissa molemmissa painimuodoissa. Hän sijoittui kärpässarjassa (52 kg) kreikkalais-roomalaisessa painissa neljänneksi ja vapaapainissa viidenneksi. MM-kilpailuissa hän oli vapaapainissa viides 1951 sekä kreikkaiais-roomalaisessa painissa viides 1953 ja seitsemäs 1955. Hän voitti Saksan-mestaruuden kreikkalais-roomalaisessa painissa 1950, 1952, 1953 ja 1954 sekä vapaapainissa 1950, 1951 ja 1954.

Weber joutui toisen maailmansodan aikana yhdysvaltalaisten sotavangiksi vuonna 1943 ja vapautui 1947.

## Lähteet
Hamrångeån

**Hamrångeån** on Ruotsissa Gävleborgin läänissä virtaava 15 kilometriä pitkä joki, joka kuuluu Hamrångeånin vesistössä sen 43 kilometriä pitkän pääuoman alajuoksulle. Joen valuma-alueen pinta-ala on 518 neliökilometriä ja se laskee Pohjanlahden Selkämereen Bergbyssä Gävlen kunnassa.

## Vesivoimaa
Hamrångeånin pääuomassa on 3 vesivoimalaitosta: Bergby, Vifors ja Viksjö bruk. Voimaloiden yhteisteho on 1,8 megawattia ja niiden vuosituotanto on noin 14,3 gigawattituntia.

## Lähteet
### Huomautuksia

### Viitteet
Forsmarksån

**Forsmarksån** on Ruotsissa Uppsalan läänissä virtaava 10 kilometriä pitkä joki, joka kuuluu Forsmarksånin vesistössä sen pääuomaan. Joen valuma-alueen pinta-ala on 376 neliökilometriä ja se laskee Itämeren pääaltaaseen Kallrigafjärdeniin Forsmarkin lähellä Östhammarin kunnassa.

## Lähteet
5 Seconds of Summer (albumi)

**5 Seconds of Summer** on samannimisen australialaisen poprockyhtyeen debyyttialbumi, joka julkaistiin 27. kesäkuuta 2014. Albumilta julkaistiin singleinä kappaleet ”She Looks So Perfect”, ”Don’t Stop”, ”Amnesia” ja ”Good Girls”.

Albumi ylsi listaykköseksi 11 maassa. Suomen virallisella listalla sen paras sijoitus oli neljäs.

## Kappaleet

## Kokoonpano
* Luke Hemmings – laulu ja taustalaulu, rytmikitara, piano
* Michael Clifford – soolokitara, taustalaulu
* Calum Hood – basso, taustalaulu ja laulu, syntetisaattori
* Ashton Irwin – rummut, taustalaulu, lyömäsoittimet, koskettimet

## Listasijoitukset

## Lähteet
Jugon-les-Lacs

**Jugon-les-Lacs** on kunta läntisessä Ranskassa Côtes-d'Armorin departementissa Bretagnen alueella. Se sijaitsee Arguenonjoen varrella noin 40 kilometriä Saint-Brieucin kaupungista itään.

Kunta muodostettiin 1.1.2016 jolloin kaksi kuntaa, Jugon-les-Lacs (bretoniksi *Lanyugon*) ja Dolo (bretoniksi *Doloù*) yhdistyivät. Uuden Jugon-les-Lacs - Commune nouvelle kunnan hallintopaikakka on Jugon-les-Lacs.

Jugon-Les-Lacs sijaitsi roomalaisten kulkureitin varrella. Sama reitti tuli tärkeäksi keskiajalla. Tuolloin Bretagnen herttua käski vahvistaa alueen puolustusta patoamalla jokea, jolloin alueelle muodostui järviä ja lampia.

Kaupungin keskustaa ympäröivät järvet ja lammet ovat edelleen olemassa, ja niillä on suuri virkistyskäyttö. Erityisesti kalastus on kunnan matkailuvaltteja. Järvistä on mahdollista onkia karppeja, haukia ja ahvenia. Kaupungin sertifioitu kalastuskeskus *Maison Pêche et Nature* auttaa matkailukalastajaa tarvittavissa väline- ja lupa-asioissa. Kalastuksen lisäksi järvillä on laaja valikoima muita aktiviteetteja, kuten melonta, suppaus ja purjehdus.


Tiedosto:Eglise_Saint-Lezin.jpg|Saint-Lézinin kirkko, Dolo
Tiedosto:La_rue_des_Forges_à_Jugon-les-Lacs.jpg|Jugon-les-Lacsin katunäkymää
Tiedosto:L'étang_de_Jugon_à_Jugon-les-Lacs.jpg|Jugon-les-Lacsin vesistöä


## Lähteet

## Aiheesta muualla
Sky News Australia

**Sky News Australia** on australialainen ympärivuorokautinen uutiskanava, joka näkyy kaapeli- ja satelliittitelevision välityksellä. Kanavan omistaa Rupert Murdochin News Corp -konserniin kuuluva Australian News Channel.

Kanavan lähetykset alkoivat 19. helmikuuta 1996, ja se oli ensimmäinen Australiassa toiminut uutiskanava. Se oli alun perin Seven Networkin, Nine Networkin ja tuolloin News Corpiin kuuluneen BSkyB:n yhteisomistuksessa. Kanava on brändätty Britannian Sky Newsin mukaan.

Kanava on viime vuosina herättänyt kritiikkiä oikeistolaisen politiikan tukemisesta. Sitä on myös syytetty koronaviruspandemiaan sekä Yhdysvaltain presidentinvaaleihin 2020 liittyvien salaliittoteorioiden levittämisestä.

Elokuussa 2021 YouTube asetti Sky News Australian väliaikaiseen julkaisukieltoon koronavirukseen liitettyjen perättömien tietojen levittämisestä.

Sky News Australian tunnetuimpia juontajia ja toimittajia ovat muun muassa Andrew Bolt, Peta Credlin, Rita Panahi, Alan Jones ja Chris Kenny.

## Lähteet

## Aiheesta muualla
*Kanavan viralliset sivustot
Olandsån

**Olandsån** on Ruotsissa Uppsalan läänissä virtaava 51 kilometriä pitkä joki, joka kuuluu Olandsånin vesistössä sen 70 kilometriä pitkään pääuomaan. Joen valuma-alueen pinta-ala on 881 neliökilometriä ja se laskee Itämeren pääaltaaseen Östhammarin kunnassa.

Gimon yläpuolella on joessa haarauma, jonka molemmilla uomilla on sama nimi Olandsån. Toinen haara tulee Alundan suunnalta ja toinen etelästä päin. Eteläisen haaran on vesistöviranomaiset valinneet pääuomaksi.

## Lähteet
### Huomautuksia

### Viitteet
Tansania paralympialaisissa

**Tansania** on osallistunut viisi kertaa kesäparalympialaisiin mutta ei koskaan talviparalympialaisiin. 

Ensimmäisen kerran Tansania oli mukana jo 1964 Tokion kesäparalympialaisissa ja seuraava osallistuminen oli 1992 Barcelonan kisoihin. 

Tansania ei ole vielä saavuttanut yhtään paralympiamitalia.

## Osallistumiskerrat

## Lähteet
Syn otetšestva

**Syn otetšestva** (, ”Isänmaan poika”) oli Pietarissa vuosina 1812–1852 ilmestynyt venäläinen aikakauslehti.

Nikolai Gretšin julkaisema ja toimittama *Syn otetšestva* perustettiin muokkaamaan yleistä mielipidettä Napoleonin Venäjän-sotaretken aikana. Kerran viikossa ilmestyneessä lehdessä julkaistiin muun muassa Ivan Krylovin sekä myöhemmin Konstantin Batjuškovin, Vasili Žukovskin ja Aleksandr Puškinin runoja. Vuodesta 1816 lähtien sen avustajina toimi useita dekabristeja.

Vuonna 1825 *Syn otetšestvan* toiseksi toimittajaksi tuli vallanpitäjiä tukevaa konservatiivista linjaa edustanut Faddei Bulgarin. Joka toinen viikko ilmestynyt lehti sulautui vuonna 1829 Bulgarinin *[[Severnyi arhiv]]* -lehteen ja sai nimen *Syn otetšestva i Severnyi arhiv*. Vuonna 1838 lehti siirtyi kirjakauppias Aleksandr Smirdinin omistukseen ja sen toimittajaksi tuli Nikolai Polevoi (1796–1846). Vuonna 1841 toimittajana työskenteli Osip Senkovski ja vuosina 1842-1844 Konstantin Masalski. *Syn otetšestva* kamppaili näinä vuosina Mihail Lermontovia, Nikolai Gogolia ja Vissarion Belinskin luonnonmukaista koulukuntaa vastaan. Lehden ilmestymisessä oli tauko vuosina 1844-1846, minkä jälkeen sitä toimitti jälleen Masalski.

Samanniminen Albert Startševskin julkaisema aikakauslehti ilmestyi Pietarissa vuosina 1856-1861. Vuonna 1862 se muutettiin päivälehdeksi, joka lakkautettiin vuonna 1905.

## Lähteet
Bayerische Staatsbrauerei Weihenstephan

**Bayerische Staatsbrauerei Weihenstephan** (Baijerin osavaltion panimo Weihenstephan) on baijerilainen olutpanimo. Sitä on väitetty maailman vanhimmaksi toiminnassa olevaksi panimoksi. Panimo on peräisin paikalla sijainneelta benediktiiniluostarilta, jolle vuonna 1040 myönnettiin oluenpano-oikeus. Nykyisin panimon omistaa ja sitä hallinnoi Baijerin osavaltio. Panimon oluet ovat saaneet palkintoja olutkilpailuissa.

## Oluita
* Weihenstephaner Hefe Weissbier
* Weihenstephaner Hefeweissbier Dunkel
* Weihenstephaner Korbinian
* Weihenstephaner Kristall Weissbier
* Weihenstephaner Original Helles
* Weihenstephaner Pils
* Weihenstephaner Traditional Bayrisch Dunkel
* Weihenstephaner Vitus

## Lähteet

## Aiheesta muualla
*viralliset kotisivut
Nukka

**Nukka** tarkoittaa tekstiilialalla kankaan pinnassa tiheässä olevien lyhyiden lankojen tai kuitujen muodostamaa pintarakennetta. Nukka aikaansaadaan kutomalla, solmimalla tai muuten kiinnittämällä. Se voidaan valmistaa myös esimerkiksi leikkaamalla lankasilmukat auki tai raapimalla pintaan kuitunukkakerros. Nukkapinta on esimerkiksi plyysi- ja samettikankaissa, ryijyissä ja monissa mattotyypeissä.

*Nukkaus* eli *nukitus* on viimeistyskäsittely, jossa kankaan tai neuloksen pintaa raapimalla nostetaan kuitujen päitä erilleen, jolloin muodostuu kuitunukkakerros. Lopuksi nukka leikataan halutun mittaiseksi. Tehtaissa työhön käytetään pyöriviä valsseja, mutta kotioloissa voidaan käyttää käsikarstoja.

## Lähteet
Turawa

**Turawa** on maalaiskunta Opolen piirikunnassa Puolassa. Sen väkiluku oli vuoden 2019 lopussa 10&nbsp;018.

Opolen piirikunnan asukkaista 7,5 prosenttia asuu Turawan kunnassa ja sen pinta-alasta 10,9 prosenttia kuuluu Turawan kuntaan. Kylät Turawan kunnassa ovat Bierdzany, Kadłub Turawski, Kotórz Mały, Kotórz Wielki, Ligota Turawska, Osowiec, Rzędów, Turawa, Węgry, Zakrzów Turawski sekä Zawada.

Vuoden 2019 lopussa 51,6 prosenttia Turawan asukkaista oli naispuolisia ja 48,4 prosenttia miespuolisia. Alle 18-vuotiaat muodostivat 16,2 prosenttia kunnan väestöstä, työikäiset 63,3 prosenttia ja eläkeikäiset 20,5 prosenttia väestön keski-iän ollessa 42,6 vuotta. Vuonna 2019 Turawan kunnassa syntyi 96 lasta. Puolan vuoden 2011 väestönlaskennassa kunnan väestöstä 21 prosenttia oli saksalaisia, ja saksan kielellä on kunnassa virallisen avustavan kielen asema. 

## Lähteet

## Aiheesta muualla

* Gmina Wiejska Turawa Opolen tilastokeskus.
Greenwich (Connecticut)

**Greenwich** ['ɡrɛnɪtʃ] on kunta (*town*) itäisessä Connecticutin Fairfieldin piirikunnassa, Yhdysvalloissa. Greenwichissä asuu 63 518 asukasta, joiden keski-ikä on 42,3 vuotta. Tämä on 1,3 vuotta korkeampi kuin koko Connecticutin keskiarvo.

## Väestö
Greenwichin väkiluku on 63 518, joista 60 prosenttia on 16-64-vuotiaita, 22 prosenttia alle 18-vuotiaita ja 18 prosenttia yli 65-vuotiaita. 7,8 prosenttia asukkaista asuu köyhyydessä. 27,5 prosenttia on ulkomailla syntyneitä, ja yleisimmät syntymämaat Yhdysvaltojen jälkeen on Intia, Jamaika ja Meksiko. Myös Suomesta on muuttanut 238 ihmistä Greenwichiin.

## Lähteet

## Aiheesta muualla
Buffalo (Wyoming)

**Buffalo** on kaupunki, joka sijaitsee Johnsonin piirikunnassa, Wyomingin osavaltiossa, Yhdysvalloissa. Buffalon väkiluku on 4&nbsp;578 asukasta.

## Väestö
Buffalon väestöstä 56 prosenttia on miehiä ja 44 prosenttia naisia. Väestön keski-ikä on 45,5 vuotta. 57 prosenttia väestöstä on 18-64-vuotiaita, 21 prosenttia 65 vuotta täyttäneitä ja 22 prosenttia alle 18-vuotiaita. 15,4 prosenttia väestöstä asuu köyhyydessä. Kotitalouksia on 2 205, joista yhdessä asuu keskimäärin kaksi asukasta. 60% kaupungin asukkaista on naimisissa. Asuntoja kaupungissa on 2 414, joista 9 prosentissa ei asu ketään.

Ulkomailla väestöstä on syntynyt 0,6 prosenttia. Heistä enemmistö (61%) on syntynyt Pohjois-Amerikassa. 36% on syntynyt Afrikassa ja loput 4 prosenttia Euroopassa. Yleisimmät syntymämaat ovat Yhdysvaltoja lukuun ottamatta Meksiko, Kanada ja Filippiinit.

Veteraaneja väestössä on 306 eli 8,6 prosenttia väestöstä. Heistä 280 on miehiä ja 26 naisia. 151 veteraaneista taisteli Vietnamin sodassa.

## Lähteet

## Aiheesta muualla
Kirjallisuusvuosi 1769

**Kirjallisuusvuosi 1769** käsittelee vuoden 1769 tärkeitä kirjallisuuden tapahtumia, uutisia ja julkistuksia.

## Tapahtumia

* Englantilainen nuori runoilija Thomas Chatterton kirjoitti keskiaikaisiksi väittämiään tekstejä nimellä Thomas Rowley ja sai niitä julkaistuksi *Town and Country Magazine* -lehdessä. Historioitsija  Horace Walpole kuitenkin paljasti tekstit väärennöksiksi. Chatterton teki itsemurhan 17-vuotiaana vuonna 1770.
* Lontooseen tuotiin Egyptin Thebasta hankittu vanha gnostilainen käsikirjoitus, jolle löytäjän mukaan annettiin nimi Brucen koodeksi.
* Johann Gottfried Herder kirjoitti matkakuvauksen *Journal meiner Reise im Jahr 1769*  Itämeren alueen matkastaan, mutta teksti jäi käsikirjoitukseksi ja julkaistiin vasta vuonna 1846.
* Venäläinen Nikolai Novikov alkoi julkaista satiirista viikkolehteä *Truten* (Трутень). 
* Ruotsin kirkko syytti Emanuel Swedenborgia harhaoppisuudesta kirjan *Deliciae sapientiae de amore conjugiali* perusteella ja kirjan koko painos takavarikoitiin.

## Julkaisuja
* James Ferguson &ndash; *Introduction to Astronomy*
* Carlo Goldoni &ndash; *La finta semplice* (libretto)
* Johann Gottfried Herder &ndash; *Kritischen Wälder*
* Denis Diderot &ndash; *Suite de l’entretien entre D'Alembert et Diderot*

## Palkintoja

## Lähteet
Scream for me Finland!

**Scream for me Finland! - Kansainvälistä hevikeikkahistoriaa 1980-luvun Suomessa** on Mikael Huhtamäen kirjoittama vuonna 2020 ilmestynyt tietokirja. Se on jatkoa vuonna 2013 julkaistulle kirjalle Live in Finland - Kansainvälistä keikkahistoriaa Suomessa 1955-1979.    

Kirja on jaettu lukuihin artisteittain, ja se kertoo arkistomateriaalien ja silminnäkijöiden tarinoiden kautta kansainvälisten hard rock ja heavy metal -yhtyeiden ja -artistien konserteista Suomessa vuosina 1980–1991. Tarkimmin on käsitelty Iron Maiden, Rainbow, Motörhead, Whitesnake, Ozzy Osbourne, Scorpions, Black Sabbath, Dio, Kiss, W.A.S.P., Mötley Crüe, Metallica, Bon Jovi, AC/DC, Judas Priest, Deep Purple, Megadeth, David Lee Roth, Alice Cooper ja Guns N' Roses. 

## Lähteet

## Aiheesta muualla
* Live in Finland 1955-2005 -keskusteluryhmä Facebookissa.
Kansainvälinen terveyssäännöstö

**Kansainvälinen terveyssäännöstö** (, *IHR*) on Maailman terveysjärjestön WHO:n koordinoima kansainvälinen sopimus, jolla pyritään ehkäisemään tartuntatautien leviämistä. Voimassa oleva terveyssäännöstö hyväksyttiin Genevessä 23. toukokuuta 2005 ja se tuli voimaan 15. kesäkuuta 2007. Edellinen oli peräisin vuodelta 1969. 196 valtiota, mukaan lukien Suomi, on ratifioinut sopimuksen.

## Lähteet

## Aiheesta muualla
* Kansainvälinen terveyssäännöstö WHO:n sivuilla
* Kansainvälinen terveyssäännöstö (SopS 51/2007) Finlexissä
Oskari Vikström

**Oskari Vikström** (s. 2003) on suomalainen frisbeegolfaaja ja lajin nuorin avoimen luokan Suomen mestari voittaen tittelin vain 16-vuotiaana vuonna 2019. Hän on myös voittanut joukkuefrisbeegolfin maailmanmestaruuden sekä kolme kertaa parifrisbeegolfin avoimen luokan Suomen mestaruuden yhdessä Niklas Anttilan kanssa.

## Lähteet
Herbert Spindler

**Herbert Spindler** (s. 6. huhtikuuta 1954 Salzburg, Itävalta) on itävaltalainen pyöräilijä. Spindler osallistui vuosien 1976 ja 1980 kesäolympialaisiin maantiepyöräilyssä.

Spindler voitti Itävallan kansalliset maantieajon mestaruuskilpailut vuosina 1978 ja 1976.

## Lähteet
Bernt Fredrik von Konow

**Bernt Fredrik von Konow** (28. helmikuuta 1772 Åby – 15. huhtikuuta 1822 Espoo) oli suomalainen sotilas ja virka- ja valtiopäivämies.

Von Konowin vanhemmat olivat everstiluutnantti Johan Gustaf von Konow ja Elsa Ulrika Glansenstierna. Von Konow avioitui ensimmäisen kerran 1796 ja toisen kerran 1821 Sofia Lovisa Sneckenströmin kanssa. Hän oli kersantti laivastossa 1779 ja vänrikki Uudenmaan jalkaväkirykmentissä 1781. Laivastoon hänet komennettiin uudelleen 1788 vänrikkinä. Luutnantti Oulun rykmentissä von Konow oli 1790 ja tullimestari 1791 ja samalla Uudenmaan jalkaväkeen sijoitettu luutnantti. Uudenmaan rykmentin vänrikki hän oli 1801 ja luutnantti 1802. Hämeenlinnan rykmenttiin  kesäkuussa 1802 sijoitettuna hän palveli sotilaana joulukuuhun 1804 asti. Von Konow oli kruununnimismies Espoon pitäjässä 1820. Hän oli edustaja aatelissäädyssä Porvoon valtiopäivillä 1809. 

## Lähteet
Verkkopallohai

**Verkkopallohai** (*Cephaloscyllium fasciatum*) on Tyynellämerellä elävä hailaji.

Verkkopallohain maksimipituus on 42 cm.

Lajia tavataan laikuttaisella alueella Vietnamin, Taiwanin ja Kiinan rannikolla sekä Filippiineillä. Se elää 200–400 metrin syvyydessä, ja sen elintavoista ei tiedetä juuri mitään. Kansainvälinen luonnonsuojeluliitto IUCN on luokitellut sen äärimmäisen uhanalaiseksi lajiksi. Intensiivinen kalastus pohjatrooleilla jopa 700 metrin syvyydessä on vaikuttanut lajin uhanalaisuuteen. 

## Lähteet
Menevä

**Menevä Oy** (vuoteen 2018 **Pääkaupunkiseudun Taksit Oy**) on suomalainen taksien tilausvälitysyhtiö.

## Katso myös
* Kovanen Yhtiöt
* Lähitaksi
* Taksi Helsinki

## Lähteet

## Aiheesta muualla
* Virallinen sivusto
Fallon (Nevada)

**Fallon** on Yhdysvaltain Nevadan osavaltiossa sijaitseva kaupunki, jonka väkiluku oli heinäkuussa 2019 8&nbsp;645 asukasta, ja se olisi noussut neljällä henkilöllä saman vuoden huhtikuusta.

## Väestö
Fallonin väestö oli vuonna 2019 8&nbsp;645 asukasta, eikä se olisi muuttunut lähes millään vuoden 2010 väestönlaskennasta. Eroa näiden vuosien välillä on 0,0 prosenttia, mutta väestö olisi noussut näiden yhdeksän vuoden aikana 39 henkilöllä. Kaupungissa asuu 1&nbsp;020 veteraania.

Väestöstä pieni enemmistö (50,2&nbsp;%) on naisia. 23,4&nbsp;% on alle 18-vuotiaita ja 12,7% yli 65-vuotiaita. 

Ulkomailla on syntynyt 6 prosenttia väestöstä. Yleisin maa ulkomailla syntyneillä on Meksiko. Keski-ikä kaikilla kaupungin asukkailla on 34,9 vuotta, mutta ulkomailla syntyneiden keski-ikä on kuitenkin korkeampi: Yhdysvalloissa syntyneiden keski-ikä on vain 33 vuotta samalla kuin ulkomailla syntyneiden keski-ikä on 49 vuotta.

Keskipalkka kaupungissa on 42&nbsp;934 dollaria, joka on noussut 7,7 prosentilla vuodessa. Se on kuitenkin pienempi kuin Nevadan tai Yhdysvaltojen keskipalkka ja se ei ole noussut samalla tavalla.

## Lähteet

## Aiheesta muualla
Kuonokoirahai

**Kuonokoirahai** (*Mustelus schmitti*) on koirahaiden heimoon kuuluva kalalaji. 

Kuonokoirahai voi kasvaa noin 90 senttimetriä pitkäksi.

Kuonokoirahaita tavataan Atlantin lounaisosassa Etelä-Amerikan rannikolla. Se on äärimmäisen uhanalainen ylikalastuksen takia.

## Lähteet
Kenia kesäparalympialaisissa 1980

**Kenia** osallistui 1980 kesäparalympialaisiin, jotka pidettiin Arnhemissä, Alankomaissa. Kenialla oli 17 urheilijaa mukana kisoissa. 

## Mitalit
Lucy Wanjiru voitti yleisurheilussa luokassa 3 naisten keihäänheiton kultamitalin. Japheth Musyoki sai yleisurheilussa miesten luokassa 3 kaksi hopeamitalia, kiekonheitossa ja kuulantyönnössä. 

## Lähteet
Giorgio Bassani

**Giorgio Bassani**, kirjailijanimi **Giacomo Marchi** (1916 Bologna, Italia – 2000 Rooma, Italia) oli italialainen kirjailija, elokuvakäsikirjoittaja ja journalisti. Lisäksi hän toimi opettajana teatterikorkeakoulussa.

Bassani oli keskiluokkaisesta juutalaisperheestä. Rotulaeista huolimatta hänen onnistui 1939 läpäistä tutkinto Bolognan yliopistossa. Hänen aiheenaan oli Niccolò Tommaseo. Fasismin vastaisen toiminnan vuoksi Bassani pidätettiin toukokuussa 1943, ja hän kuvaa sitä aikaa teoksessa *Da una prigione*, joka koostuu 14 kirjeestä, jotka hän osoittaa perheelleen. Fasismin kärsittyä tappion heinäkuussa hän vapautui. Väärän henkilöllisyyden turvin hän pakeni tuoreen vaimonsa kanssa Firenzen kautta Roomaan, jossa hän asui sodan loppuun. Esikoisteoksensa *Una città di pianura* (1940) Bassani julkaisi salanimellä Giacomo Marchi.

Bassanin perinteistä psykologista kerrontaa edustavaan tuotantoon ovat vaikuttaneet voimakkaasti hänen kokemuksensa fasismista ja toisesta maailmansodasta. Hänen tunnetuin teoksensa *[[Ferraran puutarha]]* (1962) kertoo 1930-luvun ferraralaisesta juutalaisperheestä.

Bassani kirjoitti runsaasti elokuvakäsikirjoituksia, joista merkittävimpiä ovat esimerkiksi *[[Roomatar]]* (1954, ohjaus Luigi Zampa) ja *[[Finzi Continin puutarha]]* (1971, ohjaus Vittorio de Sica), joka perustuu *Ferraran puutarhaan*.

## Suomennettu teos
**[[Ferraran puutarha]]* (*Il giardino dei Finzi-Cotini*, 1962), suom. Ulla-Kaarina Jokinen. WSOY 1963.

## Lähteet

## Aiheesta muualla

*
Pieles

**Pieles** on vanhassa suomalaisessa maatalouskulttuurissa varsinkin Itä-Suomessa käytetty heinien, lehdeksien, olkien, puimattoman viljan ja turpeiden säilytyskasa silloin, kun käytössä ei ollut latoa. Tavallisinta oli heinien säilyttäminen talven ajan pieleksessä, johon niitä koottiin monta kuormaa. Pieles oli pitkänomainen riukuteline, jota tukivat keskellä pystypuut ja molempiin päihin lyöty yksi tai useampi pystyseiväs. Yleensä pieles tehtiin ylöspäin leveneväksi ja tuettiin vielä sivuilta erimittaisilla seipäillä. Yläpinta oli tavallisesti katonharjan tapaisesti suippeneva ja se saatettiin peittää oljilla tai kuusen oksilla tai asettaa vain riukuja painoksi. Jos säilöön pantu materiaali haluttiin suojata laiduntavilta eläimiltä, koko pieles tuli ympäröidä puuaidalla.

## Lähteet
Pohjois-Ruanda

**Pohjois-Ruanda** (; ) on yksi Ruandan neljästä maakunnasta ja viidestä maan aluehallinnon ylimmän tason yksiköstä. Pohjois-Ruandan pinta-ala on 3&nbsp;276 neliökilometriä. Alueen väkiluku oli 1&nbsp;726&nbsp;370 vuonna 2012. Maakuntakeskuksena toimii Byumba (34&nbsp;544 as. vuonna 2012).

Maakunta jakautuu viiteen piiriin: Burera, Gakenke, Gicumbi, Musanze ja Rulindo.  

}-->
|-
|Gakenke ||align=right| ||align=right|
|-
|Gicumbi  ||align=right| ||align=right|
|-
|Musanze  ||align=right| ||align=right|
|-
|Rulindo  ||align=right| ||align=right|
|-
|Yhteensä ||align=right| ||align=right|
|}

## Lähteet

## Aiheesta muualla
Pronotogrammus

**Pronotogrammus** on heloahventen (Anthiadidae) kuuluva kalasuku. Sen tyyppilaji on *[[Pronotogrammus multifasciatus]]*. *Pronotogrammus*-lajeja tavataan Atlantin valtameren keski- ja länsiosista sekä Tyynenmeren keskiosan itäosasta. Sukuun luetaan seuraavat kolme lajia:
* *[[Pronotogrammus eos]]* Gilbert, 1890
* *[[Pronotogrammus martinicensis]]* (Guichenot, 1868)
* *[[Pronotogrammus multifasciatus]]* Gill, 1863

Suvun tieteellinen nimi *Pronotogrammus* tulee kreikan kielen sanoista ’pro’ (”ensin”, ”edessä”), ’noton’ (”selkä”) ja ’gramma’ (”merkki”).

## Lähteet
* Taksonomian lähde alaheimon sukuun asti:  
### Viitteet
Ego vobiscum sum omnibus diebus usque ad consummationem saeculi

**Et ecce ego vobiscum sum omnibus diebus usque ad consummationem saeculi** (lat.) ovat *[[Evankeliumi Matteuksen mukaan|Matteuksen evankeliumin]]* viimeiset sanat (Matt. 28:20) latinankielisessä Raamatun käännöksessä *[[Vulgata]]ssa*. Vuoden 1992 Raamatun käännöksessä ne on suomennettu: ”Ja katso, minä olen teidän kanssanne kaikki päivät maailman loppuun asti.”

Tähän lauseeseen perustuu roomalaiskatolisen kirkon oppi eukaristiasta. Tuomas Akvinolainen (1225–1274) ja hänen aikalaisensa tulkitsivat lauseen lupauksena Jeesuksen läsnäolosta ehtoollisessa. Sen mukaisesti Jeesuksen Kristuksen ruumis ja veri on ”todella, reaalisesti ja olemuksellisesti” läsnä. Tämä reaalipreesens selittyy transsubstantiaatiosta eli substanssin muuttumisesta.

Paavi Paavali VI lainasi lausetta avatessaan Vatikaanin II ekumeenisen kirkolliskokouksen istunnon 29.9.1963.

## Lähteet
Sam Sparro

**Sam Sparro** (s. 8. marraskuuta 1982) on australialaissyntyinen laulaja-lauluntekijä ja tuottaja.

Sparron vanhemmat ja veli ovat muusikoita. Sparron isä Chris Falson on laulaja-lauluntekijä ja tuottaja ja isoisä Ron Falson oli jazztrumpetisti.

Esikoissingle ”Cottonmouth” julkaistiin vuonna 2007. Single ”Black and Gold” (2008) oli hitti useissa maissa. Esikoisalbumi *Sam Sparro* (2008) sijoittui Billboardin Dance/Electronic-listalla yhdeksänneksi joulukuussa 2008.

## Diskografia (valikoima)
### Albumit
* *Sam Sparro* (2008)
* *Return to Paradise* (2013)
* *Boombox Eternal* (2020)

### EP:t
* *Quantum Physical, Vol. 1* (2014)
* *Quantum Physical, Vol. 2* (2015)
* *Quantum Physical, Vol. 3* (2016)
* *Christmas in Blue* (cover-joululauluja, 2017)

### Singlet
* *Black and Gold* (2008)

## Lähteet
Hehkutupsut

**Hehkutupsut** eli **tupsut** (*Scadoxus*) on narsissikasveihin kuuluva kasvisuku. Suvussa on yhdeksän lajia, joita esiintyy Afrikassa ja Arabian niemimaalla.

Hehkutupsut ovat monivuotisia ruohokasveja, joilla on juurakko tai juurakollinen sipuli. Kasvin tyvellä on nippu suikeita-soikeita lehtiä, jotka muodostavat valevartta. Niiden välistä nousee kukintovana, jonka päässä kasvaa runsaskukkainen sarjamainen kukinto, kukat ovat punaisia tai vaaleanpunaisia.

## Lajeja
* loistotupsu (*Scadoxus multiflorus*)
** punatupsu (*S. multiflorus* subsp. *katherinae*, syn. *[[tupsukit|Haemanthus]] katherinae*)
* väritupsu (*Scadoxus puniceus*)

## Lähteet

## Aiheesta muualla
* Finto: Kassu – Kasvien suomenkieliset nimet: ''Scadoxus''
* Suomen Lajitietokeskus: Hehkutupsut – ''Scadoxus''
Totalitaarinen arkkitehtuuri

**Totalitaarinen arkkitehtuuri** on arkkitehtuuria, joka on tyypillistä totalitaristisissa, keskitetysti ja diktatorisesti johdetuissa maissa. Yleensä sillä viitataan fasistisessa Italiassa, natsi-Saksassa, Stalinin Neuvostoliitossa ja kommunistisessa Kiinassa suosittuun arkkitehtuuriin. Totalitaariselle arkkitehtuurille on ominaista yksinkertaistettu uusklassismi, 1800-luvun realismia ja klassismia jäljittelevät veistokset sekä suunnattoman suuret valtiolliset monumentit.

## Katso myös
* Totalitaristinen taide
* Stalinistinen arkkitehtuuri
* Natsiarkkitehtuuri

## Galleria

Kuva: Bundesarchiv Bild 146-1988-092-32, Berlin, Neue Reichskanzlei.jpg|Uusi valtakunnankanslia, Berliini
Kuva: Marathontor Olympiastadion Berlin.jpg|Berliinin Olympiastadion
Kuva: Moscow Ukraina hotel.jpg|Ukraina-hotelli, Moskova
Kuva: Russian Army Theatre in MSK.jpg|Venäjän armeijan teatteri, Moskova


## Lähteet
Länsi-Ruanda

**Länsi-Ruanda** (; ) on yksi Ruandan neljästä maakunnasta ja viidestä maan aluehallinnon ylimmän tason yksiköstä. Länsi-Ruandan maapinta-ala on 4&nbsp;724,8 neliökilometriä. Alueen väkiluku oli 2&nbsp;471&nbsp;239 vuonna 2012. Maakuntakeskuksena toimii Karongin piirissä sijaitseva Kibuye (12&nbsp;325 as. vuonna 2012).

Maakunta jakautuu seitsemään piiriin: Karongi, Nyabihu, Rubavu, Rusizi, Ngororero, Nyamasheke ja Rutsiro. Nämä voidaan jakaa yhteensä 96 sektoriin (12–15 kpl/piiri), 538 soluun ja 3&nbsp;624 kylään.  

}-->
|-
|Ngororero ||align=right| ||align=right|
|-
|Nyabihu ||align=right| ||align=right|
|-
|Nyamasheke ||align=right| ||align=right|
|-
|Rubavu ||align=right| ||align=right|
|-
|Rusizi ||align=right| ||align=right|
|-
|Rutsiro ||align=right| ||align=right|
|-
|Yhteensä ||align=right| ||align=right|
|}

## Lähteet

## Aiheesta muualla
Aequidens gerciliae

**Aequidens gerciliae** on kirjoahventen (Cichlidae) heimoon kuuluva makeissa vesissä elävä kalalaji. Lajin koiras voi kasvaa korkeintaan 12,8 senttimetrin mittaiseksi ja naaras 9,7 senttimetrin mittaiseksi. Laji elää kirkkaissa, subtrooppisissa vesissä. Sitä tavataan endeemisenä eli kotoperäisenä Amazon-joen valuma-alueelta Brasiliasta.

## Lähteet
Etelä-Ruanda

**Etelä-Ruanda** (; ) on yksi Ruandan neljästä maakunnasta ja viidestä maan aluehallinnon ylimmän tason yksiköstä. Etelä-Ruandan pinta-ala on 5&nbsp;963 neliökilometriä, toisen lähteen mukaan 5&nbsp;701 neliökilometriä. Maakunnan väkiluku oli 2&nbsp;589&nbsp;975 vuonna 2012. Maakuntakeskuksena toimii Nyanzan piirissä sijaitseva Busasamana (eli Nyanza, 25&nbsp;417 as. vuonna 2012).

Maakunta jakautuu kahdeksaan piiriin: Gisagara, Huye, Kamonyi, Muhanga, Nyamagabe, Nyanza, Nyaruguru ja Ruhango.  

}-->
|-
|Huye ||align=right| ||align=right|
|-
|Kamonyi ||align=right| ||align=right|
|-
|Muhanga ||align=right| ||align=right|
|-
|Nyamagabe ||align=right| ||align=right|
|-
|Nyanza ||align=right| ||align=right|
|-
|Nyaruguru ||align=right| ||align=right|
|-
|Ruhango ||align=right| ||align=right|
|-
|Yhteensä ||align=right| ||align=right|
|}

## Lähteet

## Aiheesta muualla
Ruskovasarahai

**Ruskovasarahai** (*Sphyrna tudes*) on vasarahaiden heimoon kuuluva hailaji. 

Ruskovasarahai voi kasvaa 134&nbsp;cm pitkäksi.

Ruskovasarahaita tavataan Atlantin länsi- ja lounaisosissa. Se viihtyy sameissa vesissä mutapohjaisilla alueilla lähellä rannikkoa. Erikokoiset yksilöt elävät eri syvyyksillä: pienet poikaset 5–10 metrin syvyydessä, aikuiset naaraat 9–18 metrissä ja aikuiset urokset 27–36 metrin syvyydessä.

Laji on luokiteltu äärimmäisen uhanalaiseksi. Ylikalastus Keski- ja Etelä-Amerikan rannikoilla on vaikuttanut lajin uhanalaisuuteen.

## Lähteet
Kaarililjat

**Kaarililjat** (*Cyrtanthus*) on narsissikasveihin kuuluva kasvisuku. Suvussa on 57 lajia sipulikasveja, joita esiintyy Afrikassa, Sudanista Etelä-Afrikkaan. Kaarililjoilla on yksi- tai monikukkainen kukinto sipulista kasvavan vanan päässä. Kukat ovat usein putkimaisia ja alaspäin kaarevia.

## Lajeja
* rusokaarililja (*Cyrtanthus brachyscyphus*)
* vaarinkaarililja eli vaarinkukka (*Cyrtanthus elatus*)

## Lähteet

## Aiheesta muualla
* Finto: Kassu – Kasvien suomenkieliset nimet: ''Cyrtanthus''
Neidikit

**Neidikit** eli **nerinet** (*Nerine*) on narsissikasveihin kuuluva kasvisuku. Suvussa on 25 lajia sipulikasveja, joita esiintyy alkuperäisenä eteläisessä Afrikassa: Etelä-Afrikasta Namibiaan, Botswanaan ja Zimbabween. Sukuun kuuluvat esimerkiksi ruusuneidikki (*Nerine bowdenii*) ja heloneidikki (*Nerine sarniensis*).

## Lähteet

## Aiheesta muualla
* Finto: Kassu – Kasvien suomenkieliset nimet: ''Nerine''
* Suomen Lajitietokeskus: Neidikit – ''Nerine''
Tupsukit

**Tupsukit** (*Haemanthus*) on narsissikasveihin kuuluva kasvisuku. Suvussa on 22 lajia. Maanpäälliset osat kasvavat sipulillisesta juurakosta. Kukinto on tiheän tupsumainen ja kasvaa kukintovanan päässä. Tupsukkeja esiintyy alkuperäisenä eteläisessä Afrikassa: Etelä-Afrikasta Namibiaan ja Botswanaan. Ne kasvavat yleensä talvisateiden ilmastoalueella. Sukuun kuuluvat muun muassa valkotupsukki (*Haemanthus albiflos*) ja punatupsukki (*Haemanthus coccineus*).

## Lähteet

## Aiheesta muualla
* Finto: Kassu – Kasvien suomenkieliset nimet: ''Haemanthus''
* Suomen Lajitietokeskus: Tupsukit – ''Haemanthus''
Heinäliljat

**Heinäliljat** (*Zephyranthes*) on narsissikasveihin kuuluva kasvisuku. Suvussa on 190 lajia, joita esiintyy alkuperäisenä Amerikassa, Yhdysvaltojen keskiosasta Etelä-Amerikan eteläosaan asti.

## Lajeja
* valkoheinälilja (*Zephyranthes candida*)
* punaheinälilja (*Zephyranthes carinata*)
* ruusuheinälilja (*Zephyranthes minuta*)
* länsituulenkukka eli rakettililja (*Zephyranthes robusta*, syn. *Habranthus robustus*)

## Lähteet

## Aiheesta muualla
* Finto: Kassu – Kasvien suomenkieliset nimet: ''Zephyranthes''
* Suomen Lajitietokeskus: Heinäliljat – ''Zephyranthes''
Etiopian kielet

**[[Etiopia]]** on Afrikan toiseksi väkirikkain maa ja väestö koostuu lukuisista eri etnisistä ryhmistä. Ethnologuen mukaan maassa tavataan 90 elävää kieltä. Vuonna 1990 maassa toteutettiin uusi aluejako, jonka pohjana olivat eri etniset ja kielelliset ryhmät. Suurimmat etniset ryhmät ovat oromot (35,3% koko väestöstä) ja amharat (26,2%)..

## Amhara
Etiopian perustuslain mukaan kaikki maassa tavattavat kielet ovat virallisia. Amhara on kuitenkin liittovaltion työkieli. Kieltä puhuu äidinkielenään noin 22 miljoonaa etiopialaista, jonka lisäksi noin 4 miljoonaa toisena kielenä puhujaa..

Amhara on Etiopian talous- ja kulttuurielämän tärkein kieli sekä eri etnisten ryhmien lingua franca, vaikka maantieteellisesti se sijoittuukin Etiopian keskiosien ylängölle..

## Suurimmat kielet

Suurin osa Etiopian kielistä kuuluu seemiläisiin, kuušilaisiin ja omoottisiin kieliin.

Maan kymmenen suurinta kieltä vuonna 2019 olivat:

Vuonna 2020 liittovaltion virallisiksi kieliksi amharan rinnalle nimettiin myös oromo, somali, afar ja tigrinja. Tavoitteena on vähentää jännitteitä eri etnisten ryhmien välillä..

## Muut kielet
Englantia ymmärretään yleisesti, sillä se on yliopistojen ja lukioiden opetuskieli, joka korvasi aiemmin käytetyn amharan. Syynä tähän oli se, että monilla Etiopian alueilla amhara ei ole virallinen kieli ja englanti on vieras kieli käytännössä koko väestölle..

Ge'ez on Etiopian ortodoksisen kirkon liturginen kieli. Historiallisesti kieli on ollut tärkeässä asemassa Aksumin kuningaskunnan virallisena kielenä. Se on sittemmin kehittynyt nykyisiksi amharan ja tigrinjan kieliksi..

Etiopiassa katsotaan olevan 22 kieltä, joilla on alle 10 000 puhujaa, minkä johdosta niiden katsotaan olevan katoamisvaarassa.

## Lähteet
Pikarinarsissit

**Pikarinarsissit** (*Sternbergia*) on narsissikasveihin kuuluva kasvisuku. Siihen kuuluu seitsemän lajia sipulikasveja, joita esiintyy Euroopassa, Pohjois-Afrikassa, Lähi-idässä ja Aasiassa. Pikarinarsissit muistuttavat kurjenmiekkakasveihin kuuluvia sahrameita eli krookuksia, vaikka ovatkin läheisintä sukua narsisseille (*Narcissus*).

## Lajeja
* loistopikarinarsissi (*Sternbergia clusiana*)
* kaitapikarinarsissi (*Sternbergia colchiciflora*)
* leveäpikarinarsissi (*Sternbergia lutea*)

## Lähteet

## Aiheesta muualla
* Finto: Kassu – Kasvien suomenkieliset nimet: ''Sternbergia''
Punasarjat

**Punasarjat** eli **kliiviat** (*Clivia*) on narsissikasveihin kuuluva kasvisuku. Siihen kuuluu kuusi lajia, jotka kasvavat alkuperäisenä Etelä-Afrikassa ja Swazimaassa. Punasarjat ovat sipulikasveja, jotka tunnistaa punakukkaisesta sarjamaisesta kukinnoistaan. Näin ne muistuttavat tavallaan saman heimon sinisarjoja, mutta yksittäisiä kukkia ei punasarjan kukinnossa ole niin paljon. Esimerkiksi isopunasarja eli kliivia (*Clivia miniata*) ja pikkupunasarja eli nuokkupunasarja (*Clivia nobilis*) ovat huonekasvina tunnettuja lajeja.

## Lajit
* *Clivia caulescens*
* *Clivia gardenii*
* *Clivia miniata*
* *Clivia mirabilis*
* *Clivia nobilis*
* *Clivia robusta*

## Lähteet

## Aiheesta muualla
* Finto: Kassu – Kasvien suomenkieliset nimet: ''Clivia''
* Suomen Lajitietokeskus: Punasarjat – ''Clivia''
Ritarinkukat

**Ritarinkukat** (*Hippeastrum*) on narsissikasveihin kuuluva kasvisuku. Suvun lajeja kutsutaan usein *amarylliksiksi*, vaikka *[[Amaryllis (suku)|Amaryllis]]* on eri suku samassa heimossa.

Ritarinkukkiin kuuluu 111 lajia sipulikasveja, joita kasvaa alkuperäisenä Etelä- ja Keski-Amerikassa.

## Ritarinkukkalajeja
* ratsuritarinkukka (*Hippeastrum puniceum*)
* pikkuritarinkukka eli "maatiaisamaryllis" (*Hippeastrum rutilum*)
* pikkuritarinkukka (*Hippeastrum striatum*) 

Ritarinkukkiin kuuluu myös koristekasviryhmä jaloritarinkukka (*Hippeastrum* Hortorum-ryhmä eli *Hippeastrum* × *hortorum*).

## Lähteet
Lukinliljat

**Lukinliljat** (*Hymenocallis*) on narsissikasveihin kuuluva kasvisuku. Suvussa on 64 lajia sipulikasveja, joita esiintyy alkuperäisenä Amerikassa: Pohjois-, Keski- ja Etelä-Amerikassa Yhdysvaltojen itäosasta Brasiliaan. Ainakin rantalukinliljaa esiintyy tulokaslajina vanhan maailman tropiikissa. Lukinliljojen kukissa on tyypillisesti kuusi kapeaa ulospäin kaartuvaa kehälehteä.

## Lukinliljalajeja
* rantalukinlilja (*Hymenocallis littoralis*)
* kellolukinlilja (*Hymenocallis narcissiflora*, syn. *Ismene narcissiflora*)
* tähtilukinlilja (*Hymenocallis speciosa*)
* pillilukinlilja (*Hymenocallis tubiflora*)

## Lähteet

## Aiheesta muualla
* Finto: Kassu – Kasvien suomenkieliset nimet: ''Hymenocallis''
*Suomen Lajitietokeskus: Lukinliljat – ''Hymenocallis''
*ITIS: ''Hymenocallis'' 
*United States Department of Agriculture (USDA): ''Hymenocallis'' 
*Global Biodiversity Information Facility (GBIF): ''Hymenocallis''
Merinarsissit

**Merinarsissit** (*Pancratium*) on narsissikasveihin kuuluva kasvisuku. Suvussa on 24 lajia sipulikasveja, joita esiintyy alkuperäisenä Afrikassa, Etelä-Euroopassa ja Aasiassa. Merinarsissien kukat ovat valkoisia tai vihertäviä ja kasvavat yksittäin tai harvoissa sarjoissa.

## Lajeja
* Kanarianmerinarsissi (*Pancratium canariense*)
* Kalliomerinarsissi (*Pancratium illyricum*)
* Hietamerinarsissi (*Pancratium maritimum*)

## Lähteet

## Aiheesta muualla
* Finto: Kassu – Kasvien suomenkieliset nimet: ''Pancratium''
* Suomen Lajitietokeskus: Merinarsissit (''Pancratium'')
* ITIS: ''Pancratium'' 
* United States Department of Agriculture (USDA): ''Pancratium'' 
* Flora of China: ''Pancratium'' 
* Global Biodiversity Information Facility (GBIF): ''Pancratium''